ટેકનોલોજીની ચોટી પર પહોંચાયેલું ભારત સંગ્રામ ભાગવતને ભૂલાવી ચૂકયું છે આંગળીના ટેરવે માહિતીનો ભંડાર ખાલી નાંખતા આ યુગમાં સંગ્રામ ભાગવતનું નામ સુધ્ધા કોઇ જાણતું નથી. સમય કરતા પણ ઝડપથી ભાગતી જનતા માતૃભૂમિના કાજે શહિદ થયેલા વીરલા વિષે કંઈ જાણતી નથી. સંગ્રામ ભાગવતના મૃત્યુબાદ એને લગતા બધા દસ્તાવેજો દેશના ખૂણેખૂણેથી એકઠા કરી કયાંક સંતાળી દેવામાં આવ્યો. ૨૦૨૧ થી જ એક સાયબર ટીમની રચના કરવામાં આવી જેનું કામ ઈન્ટરનેટ પર સંગ્રામ ભાગવતના દસ્તાવેજો શોધી શોધી એમને દુર કરવા. દરેક ન્યુઝ ચેનલ, સમાચાર પત્રો અને સામાયિક સાથે ગુપ્ત સંધિ કરવામાં આવી. સંગ્રામ ભાગવતને ઈતિહાસના પાનાઓ પરની ભૂસી નાંખવા સરકારે પોતાનું બધું બળ લગાડી દીધું. ખૂબ જ જૂજ લોકો બચ્યા હતા જેમણે મહાવીર સ્વામી, ગૌતમ બુધ્ધ અને ગાંધીજીના દેશમાં સદીઓ પછી શ્રીકૃષ્ણના દર્શન કર્યા હતા, જેમણે વર્ષોથી ગુલામીની બેડીઓમાં જકડી રાખેલા અહિંસકનો અભિનય કરતા હિંસક ભારતને નજરોનજર જોયુંં હતું. જેમનો ભ્રષ્ટાચારીઓની કત્લેઆમ સહસ્ત વધાવી હતી. જેમનો અહીંસાના ઠંડા પવનોથી થીંજાઈ ગયેલા આર્યના લોહીને અન્યાયની ભઠ્ઠી પર ઉકળતા સમક્ષ નીહાળ્યું હતું. એ કયામતનું અઠવાડિયું એ લોકો હજી સુધી ભૂલી ચૂકયા નહોતો જયારે ભારતદેશમાં અગનજવાળાઓ ઉમટી પડી હતી. દરેક ત્રસ્ત નાગરીક હાથમાં હથિયાર લઈ એક નેક ઈરાદા સાથે ઘરેથી નીકળ્યો હતો. એ ના તો કોમી હિંસા હતી ના તો પ્રાંતીય હિંસા હતી. એ દિવસે બધા એક હતા. એ હિંસા હતી ભ્રષ્ટાચારની.